**ΔΙΑΓΝΩΣΗ ΤΥΠΟΥ ΔΕΡΜΑΤΟΣ**

**Α. Διαδικασία**

1. Προηγείται απλός καθαρισμός προσώπου. Ο καθαρισμός του δέρματος είναι αναγκαίος ώστε το αποτέλεσμα να μην επηρεάζεται από τον ρύπο, τη σκόνη, το μακιγιάζ, τα καλλυντικά ή τις εκκρίσεις του δέρματος(σμήγμα, ιδρώτας)

2. Στη συνέχεια παρατηρούνται τα χαρακτηριστικά του δέρματος, συνδυάζονται οι πληροφορίες από το ιστορικό και οι απαντήσεις από ερωτήσεις που έχουν γίνει σχετικά με την υποκειμενική αίσθηση του δέρματος σε διάφορες καταστάσεις και εξάγεται το συμπέρασμα για τον τύπο δέρματος.

**Β. Χρησιμοποιούμενα μηχανήματα**

Διαγνωστικός-Μεγεθυντικός φακός.

Πρόκειται για έναν φακό με δυνατότητες μεγέθυνσης συνήθως τρεις έως πέντε φορές. Γύρω από το φακό προσαρμόζεται ειδική ψυχρή λυχνία λευκού φωτός. Η ύπαρξη της λυχνίας αυτής επιτρέπει την παρατήρηση του δέρματος από πολύ μικρή απόσταση, με αρκετό φωτισμό, για ακριβή καταγραφή των χαρακτηριστικών

